【明報專訊】城巴早前投得西沙十四鄉新發展區嘅路線經營權,其中兩條區內線581及582號線於4月28日開辦。城巴噚日宣布,將會推出巴士單車轉乘優惠,但只限本地共享單車品牌Loco嘅單車。乘客乘搭城巴時,掃描車內顯示屏幕嘅特定二維碼(QR Code),單車新客戶就可得到兩張30分鐘嘅免費單車通行證,現有客戶都可以獲得最多50元折扣優惠,購買90日無限使用單車計劃。
581號線將每日接駁西沙、屯馬線烏溪沙站及馬鞍山市中心,全程約20分鐘,全程收費4.8元,乘客喺烏溪沙站或馬鞍山站轉乘城巴其他路線或港鐵,都可有轉乘優惠;而582號線就連接西沙、大學站、科學園及白石角,採取雙向分段收費,收費11.4元,十四鄉往來大學站9元。